nang magdaan sa harap ng dalawa kataong nag uusap, ay nadingig sa isa, na may sabit sa liig na mga kuwintas at kalmen, na sinasabi sa wikang tagalog, na: ang mga prayle ay malakas pa kay sa general, huwag kang mangmang; itoy aalis at ang mga prayley maiiwan. magawa lamang nating mabuti ay yayaman tayo. ang palatandaan ay isang putok! ang bulong ni camaroncocido na ipinipiksi ang mga daliri doon ay ang general, at dito ay si. kahabag habag na bayan! ngunit ano ang mayroon sa akin? at matapos na maikibit ang balikat na sabay sa paglura at dalawang ngiwi na sa ganang kaniya ay siyang tanda ng lalong malaking pagwawalang bahala, ay ipinatuloy ang kaniyang pakikimatyag. samantala naman ay matutuling dumarating ang mga sasakyan, biglang hihinto sa siping ng pintuan at iiwan ang kanilang sakay na pawang tao sa mataas na kalipunan.